cyanic-selkie/wikianc huggingface dataset:
Սենեկասպասավոր
Ավանդաբար, սենեկասպասավորն ավելին էր անում, քան ծառայելը։ Նա նաև պատասխանատու էր ուղևորություններ կազմակերպելու համար, պատասխանատու էր ֆինանսական հարցերի համար, որոնք ազդում էին սեփականատիրոջ կամ նրա տան վրա։
Անգլերենից փոխառված ՝ 1567 թվականից ի վեր ֆրանսիական ծագում ունեցող «jack» (կամերդ) բառը սկսեց նույն իմաստով օգտագործվել։
Ռուսաստանում մինչև 1917 թ․ սպասավորի դասական հագուստը ներառում էր լիվրի, կարճ տաբատ՝ կիսագուլպաներով և կոշիկներով։
Ծանոթագրություններ
Կատեգորիա:Ծառա
Կաստի (գյուղ, Կաառմա շրջան)
Կաստի (Kasti), գյուղ Էստոնիայի Սաարեմաա նահանգի Կաառմա շրջանում։
2011 թվականի տվյալներով գյուղում բնակվում էր 34 մարդ։
Արտաքին հղումներ
Կատեգորիա:Էստոնիայի Սաարեմաա նահանգի Կաառմա շրջանի բնակավայրեր Կատեգորիա:Էստոնիայի գյուղեր
Խլևիշչենո
Բնակչությունը 2007 թվականին գրանցված տվյալներով կազմում էր 15 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Սմոլենսկի շրջանի բնակավայրեր
Աբդելա
Աբդելա, ամրոց Փոքր Հայքում։ Գտնվել է Եփրատ գետի միջին հոսանքի աջ կողմում, Տևրիկ քաղաքից ոչ հեռու։ Աբդելան IX դարից եղել է պավլիկյան շարժման հանգրվաններից և հենակետերից մեկը։ Բյուզանդացիները գրավել են 872 թվականին ։
Ծանոթագրություններ
Կատեգորիա:Թուրքիայի ամրոցներ Կատեգորիա:Սիվասի մարզ
Կայաբեգ
Կայաբեգ, գյուղ Արևմտյան Հայաստանում, Էրզրումի վիլայեթի Ալաշկերտի գավառակում ։ Գտնվում էր Արածանիի ավազանի գետակներից մեկի հովտում, արգավանդ հարթավայրում։
Պատմություն
Քրդերը գյուղացիներին կոչում էին գորոներ` գայլեր։ Ըստ ավանդության տեղի բնակչությունը սերում էր Գայլ Վահանից։
Կայաբեգում պահվում էր ձեռագիր պատկերազարդ ավետարան։
1915 թվականի Մեծ եղեռնից փրկված կայաբեգցիները գաղթել են Արևելյան Հայաստան։
Բնակչություն
Եղել է հայաբնակ գյուղ։ XX դարի սկզբին ուներ 30 տուն հայ բնակիչ։
Տնտեսություն
Ուներ բերրի հողեր։ Բնակչության հիմնական զբաղմունքը անասնապահությունն ու երկրագործությունն էր։
Գյուղն ուներ մի քանի ջրաղաց և ձիթհանք։
Պատմամշակութային կառույցներ
Կայաբեգն ուներ '''Ս. Աստվածածին''' անունով անշուք, խարխուլ մի եկեղեցի ։
Ալան Ձագոև
Ալան Ելիզբարովիչ Ձագոև (Зæгъойты Елизбары фырт Алан; ),  ռուս ֆուտբոլիստ, խաղում է կիսապաշտպանի դիրքում։ Հանդես է գալիս ԲԿՄԱ ակումբում, շատ հաճախ հրավիրվում է մասնակցելու Ռուսաստանի ֆուտբոլի ազգային հավաքականի խաղերին։
Ռուսաստանի եռակի չեմպիոն է, Ռուսաստանի գավաթի քառակի դափնեկիր, Ռուսաստանի սուպերգավաթի եռակի չեմպիոն։ Ալանը 5 անգամ ընդգրկվել է Ռուսաստանի 33 լավագույն ֆուտբոլիստների ցուցակում։
Կարիերան սկսել է «Կռիլյա Սովետով» ֆուտբոլային ակումբում, որտեղ երկու մրցաշրջան անցկացնելուց հետո տեղափոխվել է ԲԿՄԱ։ Ակումբում անցկացրել է 250 խաղ՝ դառնալով 60-ից ավելի գոլի հեղինակ։
Վաղ տարիներ
Ալանը ծնվել է Բեսլանում։ Հայրը եղել է մանր գործարար, իսկ մայրը պատանեկան տարիքում զբաղվել է ֆուտբոլով ։ Ալանը փոքրուց հետաքրքրված է եղել ֆուտբոլով, նա ամեն օր դուրս է գալիս իրենց տան կողքին գտնվող դաշտ և հասակակիցների հետ խաղում ֆուտբոլ ։ Սովորել է տեղի № 4 դպրոցում, մանկուց հաճախել է ֆուտբոլի պարապմունքների, իսկ 2000 թվականից սկսել է հանդես գալ Վլադիկավկազի «Ավտոդոր-Պատանիներ» ֆուտբոլային ակումբում ։ Ընտանիքի նյութական վիճակը այդքան էլ բարվոք չէր ։ 2005 թվականին «Կաշվե գնդակ» մրցույթում Ալանին նկատել է Իգոր Օսինկինը, որից հետո Ձագոևին հրավիրեցին Տոլյատիի ֆուտբոլիստների պատրաստման կենտրոն՝ Կոնոպլյովի անվան ակադեմիա ։
Կռիլյա Սովետով
Կոնոպլյովի անվան ակադեմիան ավարտելուց հետո Ալանը տեղափոխվեց «Կռիլյա Սովետով» ակումբ։ 2006 թվականի ապրիլի 29-ին, «Տյումեն» ակումբի դեմ խաղում Ձագոևը նշեց իր նորամուտը, իսկ պրոֆեսիոնալ կարիերայի առաջին գոլը հեղինակեց 2006 թվականի մայիսի 14-ին «Նեֆտեխիմիկ» ակումբի դեմ խաղում։ 2006 թվականի մրցաշրջանում անցկացնելով 12 խաղ՝ Ձագոևը կարողացավ դառնալ ընդամենը 1 գոլի հեղինակ ։ Հաջորդ մրցաշրջանը Ալանի համար բարեհաջող ընթացք ունեցավ, նա կարողացավ 25 խաղերում դառնալ 5 գոլի հեղինակ, որոնցից երկուսը խփել է «Լադա» ակումբի դեմ խաղում ։
ԲԿՄԱ
2007 թվականի նոյեմբերին Ալանը իր թիմակիցներ Անտոն Վալասի և Դմիտրի Ռիժովի հետ միասին տեղափոխվեց մոսկովյան ԲԿՄԱ ակումբ ։ Այդ երեք ֆուտբոլիստների համար թիմը ստիպված եղավ վճարել 360 հազար դոլար ։ Նորամուտը ԲԿՄԱ ակումբ Ալանը նշեց 2008 թվականի հունվարի 27-ին Առաջին ալիքի կողմից կազմակերպված առաջնությունում, «Շախտյոր» ակումբի դեմ խաղում, որտեղ Ալանը 78-րդ րոպեին փոխարինեց Յուրի Ժիրկովին ։ 2008 թվականի ապրիլի 26-ին «Լուչա Էներգի» ակումբի դեմ կայացած խաղը Ալանի համար առաջին պաշտոնական խաղն էր։ Մայիսի 11-ին, «Խիմկի» ակումբի դեմ խաղում Ալանը հիմնական կազմում էր (առաջին անգամ), որտեղ կարողացավ բացել խաղի հաշիվը և դառնալ 2 գոլային փախանցման հեղինակ։ Ձագոևը այն 16 ֆուտբոլիստներից էր, ում հաջողվեց 17 տարեկանում մուտք գործել Ռուսական բարձրագույն լիգա։ Ալանի աշխատանքով հետաքրքրված էր նաև Ռուսաստանի ֆուտբոլի ազգային հավաքականի տնօրինությունը ։ Մեկ շաբաթ անց՝ 2007/08 մրցաշրջանում, Ձագոևը առաջին անգամ խաղաց Ռուսաստանի Գավաթի առաջնությունում՝ փոխարինման դուրս գալով 61-րդ րոպեին, բայց իր թիմը արդեն պարտվում էր 0:1 հաշվով։ ԲԿՄԱ-ն կարողացավ խաղը ավարտել 1:1 հաշվով և 11 մետրանոց հարվածաշարում հաղթող դուրս գալ։ Ռուսաստանի գավաթի առաջնությունում հաղթելը Ալանի համար ամենալուրջ տիտղոսն էր, որ երբևէ ձեռք էր բերել։ 2008 թվականի հուլիսի 12-ին, 13-րդ տուրում, «Սպարտակ» ակումբի դեմ խաղում (1:5) Ալանը կարողացավ դառնալ 3 գոլային փոխանցման հեղինակ։ Խաղից հետո ԲԿՄԱ ակումբի գլխավոր տնօրենը փաստեց ֆուտբոլիստի առաջադիմության մասին ։ Հուլիսի 30-ին «Զենիթ» ակումբի դեմ խաղում, երկու դեղին քարտ ստանալու պատճառով Ալանը լքեց խաղը, բայց արդեն սեպտեմբերի 21-ին նույն ակումբի դեմ խաղում Ալանը ձևակերպեց իր առաջին դուբլը՝ թիմին բերելով 3:1 հաշվով հաղթանակ ։ Այդ իրադարձությունից երեք օր առաջ Ձագոևը դեբյուտել էր Եվրոգավաթ (ՈՒԵՖԱ-ի գավաթի առաջնություն)՝ խաղալով «Սլավեն Բելպո» ակումբի դեմ ։ Առջևում «Դեպորտիվո» ակումբի դեմ խաղն էր, որտեղ Ալանը բացեց խաղի հաշիվը, ապա իր հաշվին գրանցելով ևս մեկ գոլ՝ կարողացավ ձևակերպել նոր դուբլ ։ Խաղից հետո «Մադրիդի Ռեալ»ը հայտարարեց, որ հետաքրքրված է ֆուտբոլիստով և պատրաստ է գնել նրան, բայց դա այդպես չեղավ. Ալանը մնաց ԲԿՄԱ ակումբում ։ Ամբողջ 2008 մրցաշրջանում Ալանը անցկացրեց 29 խաղ՝ դառնալով 13 գոլի հեղինակ, նաև կարողացավ տեղ գրավել Ռուսաստանի Թոփ 33 լավագույն ֆուտբոլիսնտերի ցանկում ։
2008 թվականին ակումբից հեռացավ գլխավոր մարզիչը՝ Վալերի Գազաևը, իսկ նրա փոխարեն եկավ Զիկոն։ Նոր մարզչի շնորհիվ Ալանը երիտասարդական ակումբի հետ կարողացավ մասնակցել մի շարք առաջնությունների։ Զիկոն Ալանին հաճախ էր ընդգրկում հիմնական կազմ, և 2009 թվականի հունիսին լուրեր տարածվեցին, որ Ալանը ուզում է երկարաձգել պայմանագիրը ակումբի հետ ։ Բայց, դեռ պարզ չէր դարձել Ալանի որոշումը (պայմանագրի երկարաձգումը), մի շարք ամսագրեր հրապարակում էին, թե Ալանը հետաքրքրված է Անգլիական ակումբներով՝ «Չելսիով», «Լիվերպուլով» և «Տոտենհեմով» ։ Ակումբում քիչ անարդյունավետ խաղի պատճառով Ալանը կորցրեց տեղը հիմնական կազմում. ասվում էր, որ Զիկոն չէր «օգտագործում» Ալանին «100%-ով» ։ Բայց կիսապաշտպանը, միևնույն է, մնաց ԲԿՄԱ-ում։ Շուտով բրազիլացի մասնագետը լքեց ակումբը, և նորանշանակ մարզիչը Ալանին ավելի շատ ժամանակ էր տրամադրում խաղադաշտում։ Սեպտեմբերի 15-ին, Չեմպիոնների Լիգայում Ձագոևը տոնեց իր առաջին գոլը՝ գրավելով «Վոլսբուրգի» դարպասը, բայց այդ գոլը չօգնեց ԲԿՄԱ-ին հաղթող դուրս գալ պայքարում, խաղն ավարտվեց 3:1 հաշվով ։ Նոյեմբերի 3-ին, «Մանչեսթեր Յունայթեդի» դեմ խաղում, Ձագոևը կարողացավ դառնալ գոլի և գոլային փոխանցում հեղինակ, այսպիսով ճանաչվեց խաղի լավագույն ֆուտբոլիստ ։ Ամբողջ մրցաշրջանում նա կարողացավ խաղալ 40 խաղ՝ դառնալով 10 գոլի հեղինակ։
Արդեն երկրորդ տուրում՝ 2012/13 մրցաշրջանում, հուլիսի 28-ին Ձագոևը «Ամկար» ակումբի դեմ խաղում կոպիտ վարքի համար ստացավ կարմիր քարտ, որի պատճառով նա ստիպված եղավ բաց թողնել 2 խաղ ։ Սեպտեմբերի 22-ին «Վոլգա» ակումբի դեմ խաղում ԲԿՄԱ-ն կարողացավ հաղթել 3:2 հաշվով, որտեղ Ալանը դարձավ դուբլի հեղինակ։ Այդ երկու գոլերից մեկը Ալանը խփել է «մկրատ» ոճով, որը օգնել է նրան դառնալու մրցաշրջանի լավագույն ֆուտբոլիստ ։ Բացի դրանց, այդ գոլը ակումբի համար հոբելյանական էր՝ 1000-րդը ։ Արդեն հաջորդ տուրում՝ «Դինամո» ակումբի դեմ խաղում, Ձոգաևը կրկին աչքի ընկավ կոպիտ վարքով՝ հարավածելով հակառակորդ թիմի պաշտպանի դեմքին, որի պատճառով հեռացվեց խաղադաշտից։ Դա նրա 13-րդ որակազրկումն էր ։ Առաջնության գարնանային հատվածում Ալանը դարձավ մի քանի գոլի հեղինակ, որոնց թվում էր այն փառահեղ գոլը, որն ակումբին օգնեց ոչ-ոքի խաղալ Ռուսաստանի լավագույն ակումբ «Սպարտակի» դեմ։ Մրցաշրջանի ավարտին պարզ դարձավ, որ ԲԿՄԱ-ն մրցաշարային աղյուսակում առաջինն է, իսկ Ձագոևը առաջինն էր ակումբում, ում ընդգրկել էին Ռուսաստանի թոփ 33 ֆուտբոլիստների ցուցակ։ Ֆիլիպ Պալենկովը արտահայտվել է Ալանի մասին՝ անվանելով նրան ակումբի «սիրտ», Իսկ ESPN ամսագրի խմբագիր Ջոն Բրեդլին ասել է, որ նա ֆուտբոլային աստղ է դառնալու ։ 2013 թվականի սեպտեմբերի 14-ին, առաջնության 8-րդ տուրում, ԲԿՄԱ-ն հանդիպեց «Ռոստով» ակումբին, որտեղ Ալանը վնասվածք ստացավ և միայն 2013 թվականի դեկտեմբերին կարողացավ վերադառնալ ակումբ ։ Մարտի 31-ին Ձագոևը «Վոլգա» ակումբի դեմ խաղում աչքի ընկավ իր գոլով, բայց մի քանի րոպե անց ստացավ կարմիր քարտ և լքեց խաղադաշտը ։ Բաց թողնելով 1 խաղ՝ Ալանը վերադարձավ ակումբ, որտեղ նրանք պետք է մրցեին «Ռուբին» ակումբի դեմ։ Այդ խաղում ԲԿՄԱ-ն կարողացավ հաղթել 2:1 հաշվով։ ԲԿՄԱ-ցիները Ռուսաստանի ֆուտբոլի առաջնությունում զբաղեցներցին առաջին տեղը, իսկ Ձոգաևը 23 խաղերում կարողացավ խփել 3 գոլ։
Կրունկի կոտրվածքի պատճառով Ալանը բաց թողեց 2014/15 մրցաշրջանը, և միայն 2014 թվականի օգոստոսի 14-ին կարողացավ անցկացնել իր առաջին խաղը առաջնությունում։ Առաջին գոլը հեղինակեց սեպտեմբերի 27-ին՝ «Ուրալ» ակումբի դեմ խաղում, այդ նույն խաղում կատարեց նաև 2 գոլային փոխանցում, իսկ ԲԿՄԱ-ն կարողացավ հաղթել 4:3 հաշվով ։ 2015 թվականի մարտին կիսապաշտպանը կրկին վնասվածք ստացավ, որի պատճառով բաց թողեց ևս 4 խաղ։ Բայց առաջնության գարնանային շրջանում Ալանը աչքի ընկավ 4 գոլով և 3 գոլային փոխանցմամբ։ Ըստ Սերգեյ Յարեմենկոյի՝ այս մրցաշրջանը ֆուտբոլիստի համար լավագույնն էր, չնայած այդքան որակազրկումների։ Ալանը մրցաշրջանում անցկացրած 43 խաղերում կարողացել է դառնալ 8 գոլի և 11 գոլային փոխանցման հեղինակ ։ 30-րդ տուրում՝ 2015/2016 մրցաշրջանում, «Ռուբին» ակումբի դեմ խաղում, Ալանը ևս մեկ գոլ է գումարում իր հաշվին, որը ԲԿՄԱ-ին հաղթանակ է բերում ։ Այդ նույն խաղում Ձագոևը ստացավ լուրջ վնասվածք, որի պատճառով ստիպված եղավ բաց թողնել 2016 թվականի Եվրոպայի առաջնությունը ։
Ելույթներ Ռուսաստանի պատանեկան և երիտասարդական հավաքականներում
Որոշ ժամանակ Ալանը հանդես է եկել «Կռիլյա Սովետով» ակումբում, որից հետո ստացել է Ռուսաստանի՝ մինչև 17 տարեկանների հավաքականում հանդես գալու հրավեր (Ռուսաստանի պատանեկան հավաքական) և իր նորամուտը նշել է 2006 թվականի հոկտեմբերի 13-ին, Վրաստանի պատանեկան հավաքականի դեմ խաղում ։ Ալանի հաջորդ խաղը կայացավ հոկտեմբերի 15-ին, որտեղ նա կարողացավ դուբլ ձևակերպել և իր հաշվին ևս 2 գոլ գումարել ։ Հաջորդ մրցաշրջանում՝ Եվրոպայի առաջնությունում, Ալանը խաղաց 3 խաղ, և կարողացավ դառնալ 2 գոլի հեղինակ ։ Բայց թիմը չկարողացավ դուրս գալ եզրափակիչ, իսկ Ալանը, դառնալով 18 տարեկան, դուրս է գալիս ակումբից և տեղափոխվում երիտասարդական հավաքական։
2009 թվականին Ձագոևը Ռուսաստանի Երիտասարդական հավաքականում էր։ Դեբյուտային խաղը կայացել է Ֆարերսկիխ կղզիների հավաքականի դեմ, որտեղ Ռուսաստանի հավաքականը պարտություն է կրել։ Դրանից հետո Ձագոևը հրաժարվեց ակումբում հանդես գալ, 4 տարի չխաղաց այնտեղ, նա ուզում էր միանգամից տեղափոխվել ազգային հավաքական։ Բայց 2013 թվականին Ալանը չկարողացավ մերժել Երիտասարդական հավաքականի հրավերը, և թիմի հետ մասնակցեց Եվրոպայի առաջնությանը ։ Առաջին խաղը Իսպանիայի հավաքականի դեմ էր, որտեղ Ռուսաստանի հավաքականը 0:1 հաշվով մարտություն կրեց ։ Հունիսի 9-ին կայացավ 2-րդ տուրի հանդիպումը, որտեղ նրանք պետք է մրցեին Հոլանդիայի հավաքականի դեմ։ Այդ խաղին Ալանը հիմնական կազմում էր, բայց չկարողացավ փոխել խաղի ընթացքը, իսկ թիմը, իր դարպասը ընդունելով 5 գոլ, պարտություն է կրում։ Հաջորդը Գերամանիայի հավաքականն էր, որտեղ Ալանն աչքի ընկավ իր գոլով, բայց Ռուսաստանի հավաքականը պարտվեց 2:1 հաշվով։ Լրագրողները ասել էին, որ Ալանը թիմի միակ խաղացողն է, ով կարողանում էր ճիշտ տիրապետել գնդակին ։
Ելույթներ Ռուսաստանի ազգային հավաքականում
2008 թվականի սեպտեմբերի 29-ին Ալան Ձագոևը Գուս Հիդինկի կողմից հրավեր ստացավ տեղափոխվելու Ռուսաստանի ֆուտբոլի ազգային հավաքական ։ Դեբյուտային խաղը կայացել է հոկտեմբերի 11-ին, Գերմանիայի հավաքականի դեմ խաղում, որտեղ Ալանը փոխարինման դուրս եկավ Ռենատ Յանբաևային փոխարեն, որտեղ կարողացավ դառնալ գոլի հեղինակ, գնդակն ուղարկելով մրցակցի դարպասը դարպասապահի ոտքերի միջով։ Խաղի ընթացքում Ալան շանս ունեցավ դառնալու դուբլի հեղինակ, բայց գնդակը դիպավ դարպասաձողին, Ռուսաստանը պարտվեց 2:1 հաշվով։ Ինքը՝ ֆուտբոլիստը, գոհ չմնաց թիմի և իր արդյունքներից ։ Հաջորդ խաղը Ֆինլանդիայի ընտրանու դեմ էր, որտեղ Ալանը փոխարինեց Անդրեյ Արշավինին, 92-րդ րոպեին։ Այդ խաղը Ալանի կարիերայի մեջ ամենակարճն էր, քանի որ նա խաղադաշտում անցկացրեց ընդամենը 10 րոպե։ 2009 թվականի հոկտեմբերի 4-ին Ադրբեջանի դեմ խաղում Ալանը հիմնական կազմում էր։ Նա խաղը սկսեց հարձակվողի դիրքում, Արշավինի հետ միասին։ Առաջին խաղակեսին ադրբեջանցիները կարողացան բացել հաշիվը, բայց երկրորդ խաղակեսին Ալանի վաստակած 11 մետրանոցով ռուսները կարողացան խաղն ավարտել 1:1 հաշվով, իսկ լրագրողները, խոսելով Ալանի մասին, նշեցին, որ նա խաղի լավագույն ֆուտբոլիստներից էր ։ Աշխարհի առաջնությունում նա չխաղաց, իսկ Ռուսաստանի ընտրանին չկարողացավ դուրս գալ նախընտրական փուլից ։ 2010 թվականին, երբ թիմը աշխարհի առաջնությունում չկարողացավ դուրս գալ նախընտրական փուլից, մարզիչ Գուս Հիդինկը փոխարինվեց. թիմի մարզիչ դարձավ Դիկ Ադվակատը, ով շատ էր վստահում և շատ ժամանակ էր տրամադրում Ալանին։ 2010 թվականի հոկտեմբերի 8-ին Եվրոպայի առաջնությունում, Իռլանդիայի դեմ խաղում, Ալանը կարողացավ դառնալ գոլի հեղինակ և 3:2 հաշվով հաղթանակ պարգևել թիմին ։ Ուղիղ 1 տարի անց Սլովակիայի դեմ խաղում, Ալանը կրկին աչքի ընկավ իր հաղթական գոլով, իսկ Անդորայի դեմ խաղում դուբլ ձևակերպել ։ Ամբողջ առաջնությունում կիսապաշտպանը անցկացրեց 8 խաղ՝ դառնալով 4 գոլի հեղինակ։
Ալանը ստացել էր 2012 թվականի Եվրոպայի առաջնությունում մասնակցելու հրավեր, որին, իհարկե, համաձայնում է ։ Առաջին խաղը Չեխիայի ընտրանու դեմ էր, որտեղ Ալանը հիմնական կազմում էր։ Դուրս գալով խաղադաշտ 15-րդ րոպեին՝ նա կարողացավ բացել հանդիպման հաշիվը։ 79-րդ րոպեին Ալանը ձևակերպեց իր դուբլը և առաջնության լավագույն երիտասարդ ֆուտբոլիսնտերի ցանկում զբաղեցրեց 2-րդ տեղը, առաջին տեղում անգլիացի ֆուտբոլիստ Ուեյն Ռունին էր։ Խաղն ավարտվեց 4:1 հաշվով   ։ Հունիսի 12-ին լեհերի դեմ խաղում, 37-րդ րոպեին Ալանը կարողացավ բացել հանդիպան հաշիվը՝ Եվրո-2012-ում տոնելով իր 3-րդ գոլը, սակայն ռուսները չկարողացան հաղթել (խաղն ավարտվեց 1:1) ։ Վրացիների դեմ խաղը ռուսների համար ամենավճռորոշն էր (պարտվելու դեպքում դուրս կմնային առաջնությունից)։ Խաղն ավարտվեց 0:1 հաշվով, ի օգուտ վրացիների, իսկ ռուսները չկարողացան դուրս գալ նախընտրական խմբից։ Ակումբի անհաջողություններին զուգահեռ Ալան կարողացավ գրանցել ընդհակառակը՝ իր հեղինակած 3 գոլով նա կարողացավ դառնալ առաջնության լավագույն ռմբարկու ։
2012 թվականի ամռանը ազգային հավաքականի մարզիչ նշանակվեց Ֆաբիո Կապելիոն։ Նորընտիր մարզչի գլխավորությամբ Ալանը կարողացավ հենց առաջին իսկ խաղում դառնալ գոլի հեղինակ։ 2014 թվականի աշխարհի առաջնությունում վնասվածքի պատճառով Ալանն անցկացրեց ընդամենը 4 խաղ։
Անձնական կյանք
2012 թվականին Ձագոևը Տոլյատիի պետական համալսարանում պաշտպանել է իր՝ «Բարձրագույն Լիգայի թիմերի ֆուտբոլիստների մարզական և մրցակցային գործունեության հարաբերությունների օպտիմալացումը» թեմայով դիպլոմային աշխատանքը։ 2012 թվականի օգոստոսին Բեսլանի իշխանությունները Ձագոևին պատվավոր քաղաքացու կոչում շնորհեցին ։ Ալան Ձագոևի եղբայրը՝ Գելան, ասում է, որ ի հակադրություն Ալանի բռնկուն բնավորության մասին համընդհանուր կարծիքի՝նա բավականին հանգիստ մարդ է և միշտ ականջալուր է հարազատների և մտերիմների կարծիքներին ։
Ալանը ունի նաև իր սեփական կայքը՝ www.alan-dzagoev.com :
Վիրավորական արտահայտություններ «Զենիթի» հասցեին
2013 թվականի մայիսի 18-ին հասունացավ մեծ սկանդալ. ԲԿՄԱ-Կուբան հանդիպումից հետո, որտեղ բանակայինները կարողացան նվաճել չեմպիոնի տիտղոսը, Ձագոևը սկսեց իր վիրավորական խոսք է ասել «Զենիթ» ակումբի հասցեին ։ Միջադեպը մեծ արձագանք ունեցավ ֆուտբոլային հասարակության կողմից։ Ալանը իր խոսքերի համար որակազրկվեց 4 խաղով։ Հետագայում ֆուտբոլիստը ներողություն խնդրեց իր վարքագծի համար։
Խաղային ոճ
Sportbox.ru կայքի խմբագիր Յուրի Իվանովը ասել է, որ Ալանը կարող է խաղալ յուրաքանչյուր դիրքում, կարող է նպաստել և թիմի հարձակմանը, և պաշտպանությանը ։ Ալանը իր կարիերան սկսել է որպես հարձակվող կիսապաշտպան, բայց ավելի ուշ մարզիչների խորհրդով սկսել է հանդես գալ եզրային կիսապաշտպանի դիրքում ։ Հաճախ նա կատարում է նաև ձախ կիսապաշտպանի պարտականությւնները։ Նրա ուժեղ հատկանիշը կայանում էր խաղադաշտը տեսնելու, հրաշալի փոխանցումներ կատարելու և գնդակի հետ վարվելու ունակությունից    ։ Կարիերայի սկզբում Ալանը շատ հաճախ տարվում էր անհատական խաղով, փորձում շրջանցել հակառակորդի մի քանի ֆուտբոլիստների, բայց վերջին տարիներին սկսել է կատարել ճշգրիտ ու արդյունավետ փոխանցումներ ։
Վիճակագրություն
Վիճակագրական տվյալները ըստ sportbox.ru կայքի
Ազգային հավաքականում
Վերջում։ 50 խաղ/ 9 գոլ; 28 հաղթանակ, 13 ոչ-ոքի, 9 պարտություն .
Թիմային
Տեղեկությունները վերցված է ԲԿՄԱ ակումբի պաշտոնական կայքից
Արտաքին հղումներ
Կատեգորիա:Ռուս ֆուտբոլիստներ Կատեգորիա:Ֆուտբոլի կիսապաշտպաններ Կատեգորիա:ԲԿՄԱ Մոսկվայի ֆուտբոլիստներ Կատեգորիա:Ռուսաստանի հավաքականի ֆուտբոլիստներ Կատեգորիա:2018 թվականի ֆուտբոլի աշխարհի առաջնության մասնակիցներ Կատեգորիա:ՈՒԵՖԱ Եվրո 2016-ի ֆուտբոլիստներ Կատեգորիա:Ռուսաստանի Պրեմիեր Լիգայի խաղացողներ Կատեգորիա:Ռուսներ վրացական ծագմամբ Կատեգորիա:ՈՒԵՖԱ Եվրո 2012-ի ֆուտբոլիստներ
Սլեպորոդ (այլ կիրառումներ)
Սլեպորոդ, կարող է վերաբերել՝
Հալե Էսֆանդիարի
Հալե Էսֆանդիարի (Haleh Esfandiari, ), ), իրանա-ամերիկացի ակադեմիկոս ու Վաշինգտոնում Վուդրո Վիլսոնի անվան գիտնականների միջազգային կենտրոնի «Մերձավոր Արևելքի ծրագրի» նախկին տնօրեն։ Նրա փորձագիտական ոլորտներն ընդգրկում են Միջին Արևելքի կանանց խնդիրները, ժամանակակից իրանական մտավորական հոսանքներն ու քաղաքականությունը և ժողովրդավարական զարգացումները Միջին Արևելքում։ 2007 թվականի մարտի 8-ից մինչև օգոստոսի 21-ն ավելի քան 110 օր կալանավորված է եղել Թեհրանի Էվին բանտի մեկուսարանում ։
Կենսագրություն
Հալե Էսֆանդիարին ծնվել և մեծացել է Իրանում։ 1980 թվականից ապրում է ԱՄՆ-ում, որտեղ տեղափոխվել է ամուսնու և դստեր հետ 1979 թվականի իրանական հեղափոխության պատճառով ։ Ունի ԱՄՆ-ի և Իրանի երկքաղաքացիություն ։
Ամուսնացած է Ջորջ Մեյսոնի համալսարանի պատմության և պարսկագիտության հրեական ծագմամբ իրանա-ամերիկացի պրոֆեսոր Շաուլ Բախաշի հետ, որին հանդիպել է 1960-ական թվականների սկզբին, երբ երկուսն էլ իրանական «Քայհան» թերթի լրագրողներ էին ։ Ունեն մեկ դուստր և երկու թոռնուհի ։
Գործունեություն
Նախքան Իրանից հեռանալը լրագրողի կարիերա է ունեցել և դասավանդել է Թեհրանի զանգվածային հաղորդակցության քոլեջում։ Նա նաև Իրանի կանանց կազմակերպության գլխավոր քարտուղարի տեղակալն էր ու մի քանի թանգարանների և արվեստի ու մշակույթի կենտրոնների պատասխանատուն։ Գիտությունների թեկնածուի կոչում է ստացել Վիեննայի համալսարանում ։
ԱՄՆ-ում 1980 - 1994 թվականներին դասավանդել է պարսկերեն լեզվի, ժամանակակից պարսկական գրականության և Իրանում կանանց շարժման դասընթացներ Փրինսթոնի համալսարանում։ 1995 - 1996 թվականներին եղել է գործընկեր Վիլսոնի կենտրոնում և 1997 թվականից հանդիսացել այդ կենտրոնի Մերձավոր Արևելքի ծրագրի տնօրենը։ Նա նաև մասնակցել է Վիլսոնի կենտրոնի և «Ուսումնասիրություն և զարգացում»( RAND) կորպորացիայի Միջին Արևելքի երիտասարդությանն ուղղված նախաձեռնության միջև համագործակցությանը ։
Էսֆանդիարին 1995 թվականին կրթաթոշակային ծրագրի իր առաջին տարում «Ժողովրդավարության ազգային հիմնադրամ» -ի անդամ էր, ինչպես նաև ՄաքԱրթուր հիմնադրամի դրամաշնորհակիր ։ Հայտնի է, որ մտերիմ է եղել իրանցի քաղաքական գործիչ և Իրանի նախկին նախագահ Աքբար Հաշեմի Ռաֆսանջանիի դուստր Ֆաիզա (Ֆաեզե) Հաշեմի Ռաֆսանջանիի հետ ։ 2011 թվականից ի վեր հանդիսացել է «Խաղաղության հետազոտությունների հիմնադրամի» խորհրդի անդամ ։
Աշխատանքներ
1997 թվականին հրատարակված Reconstructed Lives: Women and Iran's Islamic Revolution գրքի հեղինակն է։ 2004 թվականին Իրանում իսլամական հեղափոխության քսանհինգամյակի կապակցությամբ Մերձավոր Արևելքի քաղաքականության վաշինգտոնյան ինստիտուտի Policy Watch հատուկ ֆորումի համար աշխատություն է համահեղինակել ։ 2005 թվականի ապրիլին Foreign Policy ամերիկյան հրատարակության համար ներդրում է կատարել «Իրանցի կին, խնդրում եմ ոտքի կանգնել» վերնագրով ։
Կալանք Իրանում
2006 թվականի դեկտեմբերի 30-ին երեք մարդ դանակի սպառնալիքով թալանել են Էսֆանդիարիին, երբ նա իր 93-ամյա մորը Թեհրանում այցելելուց հետո ճանապարհվել էր դեպի օդանավակայան․ վերջին տասը տարվա ընթացքում նա մորն այցելել էր տարին մոտավորապես երկու անգամ։ Այս միջադեպի ընթացքում տղամարդիկ սպառնացել են սպանել նրան, հետո գողացել նրա ուղեբեռն ու ԱՄՆ-ի և իրանական անձնագրերը, որի արդյունքում նրան արգելվել է հեռանալ Իրանից ։ Երբ նա դիմել է նոր ճանապարհորդական փաստաթղթեր ստանալու համար, նրան արգելել են լքել Իրանը և վեց շաբաթվա ընթացքում նրան հարցաքննել են Իրանի տեղեկատվության և ազգային անվտանգության նախարարության պաշտոնյաները։ Մոտավորապես հիսուն ժամ տևած այս հարցաքննությունները հիմնականում վերաբերել են Վիլսոնի կենտրոնում նրա գործունեությանը։ Այս ժամանկահատվածում նրան թույլատրվել է ամեն օր գնալ տուն, բայց «ճնշում է գործադրվել կեղծ խոստովանություն անելու կամ Վիլսոնի կենտրոնին կեղծ ներգրավելու համար այնպիսի գործողություններում, որոնցում այն մասնակցություն չի ունեցել» ։ 2007 թվականի հունվարի 18-ին մեկ հարցաքննիչ և երեք այլ տղամարդիկ (որոնցից մեկը տեսախցիկով) ներխուժել են նրա մոր բնակարան և մտել Էսֆանդիարիի ննջասենյակ, երբ նա կեսօրին քնած է եղել։ Նրանք առգրավել են նրա նոութբուք համակարգիչը և այլ իրեր ։
Մայիսի սկզբին նրան նորից խնդրել են խոստովանել, որ մասնակցել է հակակառավարական գործողություններին, ինչը նա հրաժարվել է անել ։ 2007 թվականի մայիսի 7-ին նրան հրամայվել է ներկայանալ ազգային անվտանգության նախարարություն, որտեղ հաջորդ առավոտյան ժամանելուն պես նրան կալանավորել են և տեղափոխել Թեհրանի Էվին բանտ ․ նույն հանգամանքներում 2007 թվականին Իրանի կառավարության կողմից կալանավորված ԱՄՆ-ի և Իրանի չորս երկքաղաքացիերից մեկն է եղել։
Էվին բանտում կալանքի տակ գտնվելու ընթացքում նրան թույլատրվել է համարյա ամեն երեկո մեկ-երկու րոպե տևողությամբ հեռախոսազրույցներ ունենալ իր մայրիկի հետ, բայց թույլ չի տրվել կապ ունենալ ընտանիքի մյուս անդամների հետ ։ 2007 թվի մայիսի 15-ին Իրանի դատական համակարգի խոսնակ Ալի Ռեզա Ջամշիդին հաստատել է, որ Էսֆանդիարին հետաքննվում էր ազգային անվտանգության դեմ ուղղված հանցագործությունների համար, և որ նրա գործը վարում էր ազգային անվտանգության նախարարությունը ։ Մայիսի 21-ին Իրանի պետական հեռուստատեսությունը հայտարարել է, որ Իրանի կառավարությունը Էսֆանդիարիին մեղադրանք է առաջադրել այդ ազգի իշխող իսլամական կառավարությունը տապալելու համար։ Ազգային անվտանգության նախարարությունը հաստատել է, որ Էսֆանդիարին հարցաքննության ժամանակ ընդունել է, որ իր ինստիտուտը ֆինանսավորվել է Սորոսի հիմնադրամի կողմից ։ Մայիսի 29-ին՝ Իրանի և ԱՄՆ պաշտոնյաների բարձր մակարդակի հազվագյուտ հանդիպումից մեկ օր անց, Իրանը հայտարարել է, որ իր դատական համակարգը մեղադրանք է առաջադրել Էսֆանդիարիի դեմ «համակարգի դեմ քարոզչության միջոցով օտարերկրացիների համար լրտեսություն կատարելու միջոցով ազգային անվտանգությանը վտանգելու համար» ։
Ազատման կոչեր
Մինչև Էսֆանդիարիի կալանքի մասին հայտարարվելը նրա ամուսինն ու Վիլսոն կենտրոնը նախընտրել են չհանրայնացնել այն, հուսալով, որ այդ կերպ ի վերջո կվերադարձվեն նրա ճանապարհորդական փաստաթղթերը, և նրան թույլ կտրվի վերադառնալ ԱՄՆ։ 2007 թվականի փետրվարին կենտրոնի նախագահ, ԱՄՆ ներկայացուցիչների պալատի նախկին անդամ Լի Հ. Համիլթոնը նամակներ է ուղարկել Իրանի նախագահ Մահմուդ Ահմադինեժադին և ՄԱԿ-ում Իրանի դեսպան Ջավադ Զարիֆին, որում նա օգնություն է խնդրել Էսֆանդիարիին ազատ արձակելու հարցում։ Ահմադինեժադը չի պատասխանել, բայց Զարիֆը «նշել է, որ ցանկանում է օգտակար լինել» ։
Մայիսի 9-ին նրա կալանավորման մասին հաղորդումներից հետո և՛ Բախաշը, և՛ Վիլսոնի կենտրոնը իրավիճակին վերաբերող հայտարարություններ են արել մամուլին։ Իրանն անմիջապես չի հաստատել, որ Էսֆանդիարին ձերբակալված է։ ԱՄՆ պետդեպարտամենտը կոչ է արել ազատել նրան ։ 2007 թվականի մայիսի 11-ին ԱՄՆ նախագահի թեկնածուներ Հիլարի Քլինթոնը և Բարաք Օբաման և երեք կոնգրեսականներ (սենատորներ) Բարբարա Միկուլսկին, Բենիամին Լ. Քարդինը և փոխգնդապետ Քրիս Վան Հոլլենը կոչ են արել ազատել Էսֆանդիարիին ։ Նույն ժամանակ ամերիկյան իսլամական կոնգրեսի և Մերձավոր Արևելքի «Գիտնականները հանուն խաղաղության» կազմակերպության նախաձեռնությամբ երկու արշավ է սկսվել, որոնք խնդրագրերով պահանջում էին Էսֆանդիարիին ազատ արձակել ։
2007 թվականի մայիսի 15-ին ԱՄՆ սենատորներ Գորդոն Հ. Սմիթը և Հիլարի Քլինթոնը Էսֆանդիարիին անհապաղ և անվերապահորեն ազատ արձակելու բանաձև են ներկայացրել (Սենատի որոշում 199) ։ ԱՄՆ պետքարտուղար Քոնդոլիզա Ռայսը նույնպես կոչ է արել Էսֆանդիարիին անհապաղ ազատ արձակել։ 2007 թվականի մայիսի 17-ին իրանցի իրավապաշտպան և Նոբելյան մրցանակակիր Շիրին Էբադին, ով երկար տարիներ ճանաչում է Էսֆանդիարիին, կոչ է արել անհապաղ ազատ արձակել Էսֆանդիարիին և հայտարարել, որ նա Աբդոլֆաթթահ Սոլթանիի հետ հանդես կգա որպես Էսֆանդիարիի փաստաբաններից մեկը ։ Երկու օր անց հայտարարվել է, որ Հյուսիսային Ամերիկայի Մերձավոր Արևելքի ուսումնասիրությունների ասոցիացիան նամակ է գրել Ահմադինեժադին՝ մտահոգություն հայտնելով Իրանի կողմից Էսֆանդիարիի և այլ գիտնականների ձերբակալության կապակցությամբ ։ Միչիգանի համալսարանի պրոֆեսոր, Հյուսիսային Ամերիկայի Մերձավոր Արևելքի ուսումնասիրությունների ասոցիացիայի նախկին նախագահ Խուան Քոուլը հայտարարել է, որ ինքը բոյկոտելու է Իրանում անցկացվող համաժողովը, որին նախատեսում էր մասնակցել 2007 թվականի ամռանը, և կոչ է արել այլ գիտնականների անել նույնը ։
Մայիսի 22-ին ԱՄՆ ներկայացուցիչների պալատի անդամներ Քրիս Վան Հոլլենը, Թոմ Լանթոսը, Էլիա Ք. Քամինգսը, Ուեյն Թ. Գիլխրեստը և Գարի Ակերմանը բանաձև են ներկայացրել (Ներկայացուցիչների պալատի որոշում 430), որը կոչ էր անում ազատել Էսֆանդիարին ։ 2007 թվականի հուլիսի 16-ին Էսֆանդիարիին առաջին անգամ ցուցադրել են Իրանի պետական Իրանի Իսլամական Հանրապետության ձայն հեռուստաընկերությամբ հեռարձակվող «Հանուն ժողովրդավարության» ծրագրում, որտեղ նա կրում էր շարֆ ու խոսում պարսկերեն ։
2007 թվականի օգոստոսին Լի Համիլթոնը Էսֆանդիարիի անունից կոչ է հղել Իրանի Գերագույն ղեկավար Ալի Խամենեիին՝ նշելով Իրանի պատմությունն ու մշակույթը բացատրելու նրա լայնածավալ ջանքերի մասին։ Համիլթոնն Այաթոլլահի գրասենյակից անստորագիր պատասխան է ստացել, որում ասվում է, որ ինքը կզբաղվի այդ խնդրով, և «որքան հնարավոր է շուտ կձեռնարկվեն անհրաժեշտ միջոցներ» ։
Ազատում գրավի դիմաց
2007 թվականի օգոստոսի 21-ին ամերիկյան $333,000 դոլլար գրավի դիմաց ազատ է արձակվել ։ Նրա անձնագիրը վերդարձվել է և նա Իրանից հեռացել է ու սեպտեմբերի 2-ին ինքնաթիռով մեկնել Ավստրիա ։ Հետագա հարցազրույցներում հայտարարել է, որ գերության մեջ իրեն լավ են վերաբերվել։
Վիդեո
Կատեգորիա:Ամերիկացիներ իրանական սերմամբ
Բինասկո
Բինասկո (Binasco), քաղաք Իտալիայում, գտնվում է Լոմբարդիա մարզի Միլան գավառում ։
Բնակչությունը 7236 մարդ է։ Բնակչության միջին խտությունը՝ 2217 մարդ/կմ²։ Զբաղեցնում է 4 կմ² տարածք։ Փոստային ինդեքս՝ 20082։ Հեռախոսային կոդը՝ 02։
Քաղաքի հովանավորն է հանդիսանում սուրբ Բեատա Վերոնիկան։
Ծանոթագրություններ
Կատեգորիա:Իտալիայի բնակավայրեր
Ռուբյոժնի
Ռուբյոժնի (Рубёжный), խուտոր Ռուսաստանի Վոլգոգրադի մարզի Ֆրոլովսկի շրջանի կազմում։
Բնակչությունը վերջին գրանցված տվյալներով կազմում էր 270 մարդ։
Արտաքին հղումներ
Կատեգորիա:Ռուսաստանի խուտորներ Կատեգորիա:Ռուսաստանի Վոլգոգրադի մարզի Ֆրոլովսկի շրջանի բնակավայրեր
Գարմանովկա
Գարմանովկա (Гарманівка), գյուղ Ուկրաինայի Կիրովոգրադի մարզի Կոմպանեևսկի շրջանում։
2001 թվականի տվյալներով Գարմանովկա գյուղում բնակվում էր 432 մարդ։
Արտաքին հղումներ
Կատեգորիա:Ուկրաինայի Կիրովոգրադի մարզի Կոմպանեևսկի շրջանի բնակավայրեր Կատեգորիա:Ուկրաինայի գյուղեր
Կարապետ Սուքիասյան
Կարապետ Սուքիասյան, հայ բանասեր, պատմաբան։ 1987 թվականից ապրում է ԱՄՆ-ում։
1946 թվականին հայրենադարձվել է Խորհրդային Հայաստան։ Ավարտել է Էջմիածնի հոգևոր ճեմարանը (1961 թվական) և Երևանի պետական համալսարանի բանասիրական ֆակուլտետը (1966 թվական)։ Աշխատել է «Էջմիածին» թերթի խմբագրությունում, ավելի ուշ՝ ՀԽՍՀ Հայաստանի ազգային արխիվում։ Բանասիրական գիտությունների դոկտոր (1972 թվական)։ 1967-1987 թվականներին եղել է Մատենադարանի հին ձեռագրերի՝ Երևանի Գիտահետազոտական ինստիտուտի գիտաշխատող։
Գիտական հոդվածների և գրքերի հեղինակ, մասնավորապես՝ «Արմեններ և Արարատ» (Լոս-Անջելես, 1996) ուսումնասիրությունը, որը նվիրված է Արմեն-Հայ-Արարատ անունների ստուգաբանությանը և Հայկական լեռնաշխարհում հայերի տեղական ծագմանը ։
Ծանոթագրություններ
Կատեգորիա:Իրանահայ բանասերներ Կատեգորիա:Իրանահայ պատմաբաններ Կատեգորիա:ԵՊՀ բանասիրական ֆակուլտետի շրջանավարտներ
Սոդմես Վորիկվա
Սոդմես Վորիկվա (Содмес-Ворыква), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Վորիկվա գետի աջ ափին՝ 12 կմ հեռավորության վրա։ Գետի երկարությունը կազմում է 29 կմ։
Ջրագրության տվյալներ
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Վիչեգդա գետն է, սկսած ակունքից մինչև Սիկտիվկար քաղաք, գետի ենթաավազանը՝ Վիչեգդա, գետի գետային ավազանը՝ Հյուսիսային Դվինա ։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների ՝
Ծանոթագրություններ
Կատեգորիա:Ռուսաստանի գետեր Կատեգորիա:Կոմի Հանրապետության գետեր Կատեգորիա:Դվինսկո Պեչարսկի ավազանային շրջանի գետեր
Պտղունք
Պտղունք, գյուղ Հայաստանի Արմավիրի մարզում, Վաղարշապատի տարածաշրջանում։
Աշխարհագրություն
Հեռավորությունը մարզկենտրոնից 33 կմ է։ Հիմնադրվել է որպես ավան և կոչվել է Բաղրամյանի անվան սովխոզին կից ավան, Պտղաբուծական սովխոզ N9։ Պտղունք է վերանվանվել 1957 թվականին։ Գյուղը տեղադրված է Միջինարաքսյան հարթավայրում, ծովի մակարդակից ունի 870 մ բարձրություն։ Կլիման չոր խիստ ցամաքային է։ Ձմեռները սկսվում են դեկտեմբերի կեսերին, հունվարյան միջին ջերմաստիճանը տատանվում է -3-ից -5 °C։ Ամառը տևական է՝ մայիսից մինչև հոկտեմբեր, օդի միջին ամսական ջերմությունը հասնում է 24-ից 26 °C, իսկ առավելագույնը՝ 42 °C։ Հաճախ լինում են խորշակներ, որոնք զգալի վնաս են հասցնում գյուղատնտեսությանը։ Մթնոլորտային տարեկան տեղումների քանակը 250-300 մմ է։ Բնական լանդշաֆտները կիսաանապատներ են, որոնք ոռոգման ընթացքում վեր են ածվել կուլտուր-ոռոգելի լանդշաֆտի։ Ագրոկլիմայական տեսակետից համայնքն ընկած է բացարձակ ոռոգման գոտում։
Բնակչություն
Գյուղի բնակչությունը տեղափոխվել է նույն շրջանի և Հայաստանի տարբեր գյուղերից։
Ըստ ազգային վիճակագրական ծառայության տվյալների 2005 թ-ին համայնքն ունեցել է 1755 առկա բնակիչ, որից տղամարդիկ կազմում են 47%, կանայք՝ 53%։ Ըստ տարիքային կազմի բնակչությունը բաշխված է հետևյալ կերպ. մինչաշխատունակներ՝ 23%, աշխատունակներ՝ 60%, հետաշխատունակներ՝ 17%։ Գյուղն ունի 507 առկա տնտեսություն։ Ունի դպրոց, գրադարան, բուժկետ, կապի հանգույց։
Տնտեսություն
Գյուղատնտեսական հողահանդակներում մեծ բաժին ունեն վարելահողերը (64 հա), պտղատու (97 հա) և խաղողի այգիները (58 հա)։ Պետական հողերը գլխավորապես օգտագործվում են որպես վարելահողեր՝ զբաղեցնելով 26 հա։ Զբաղվում են պտղաբուծությամբ, դաշտավարությամբ, բանջարաբոստանային կուլտուրաների մշակությամբ, անասնապահությամբ։
Արտաքին հղումներ
Կատեգորիա:Արմավիրի մարզի գյուղեր Կատեգորիա:Արմավիրի մարզի բնակավայրեր
Խլևնոե (գյուղ, Խլևենսկի շրջան)
Խլևնոե (Хлевное), գյուղ Ռուսաստանի, Լիպեցկի մարզի Խլևենսկի շրջանի կազմում։
Բնակչությունը վերջին հայտնի գրանցված տվյալներով կազմում էր 6500 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Լիպեցկի մարզի Խլևենսկի շրջանի բնակավայրեր Կատեգորիա:1630 թվականին հիմնադրված բնակավայրեր
(5499) 1981 SU2
(5499) , աստերոիդ աստերոիդների հիմնական գոտում։ Հայտնաբերվել է 1981 թվականի սեպտեմբերի 29-ին Վերին Պրովանսի աստղադիտարանի կողմից Վերին Պրովանսում ։
Միջին հեռավորությունը Արեգակից կազմում է 2,269084 ա. մ., առավելագույնը մոտենում է 1,9641 ա. մ. հեռավորության վրա և հեռանում 2,574 ա. մ. ։ Արեգակի շուրջ մեկ ամբողջական պտույտ է կատարում 1248,46 երկրային օրվա ընթացքում, իր ուղեծրով շարժվելով միջինում 0,288355 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,12° անկյուն։
Արտաքին հղումներ
Կատեգորիա:1981 թվականին հայտնաբերված աստղագիտական մարմիններ Կատեգորիա:Վերին Պրովանսի աստղադիտարանի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Հերան Շաբան
Հերան Շաբան (Հրանտ Շաբանյան, Héran Chabanian, ), ֆրանսահայ նկարիչ։
Կենսագրություն
Հերան Շաբանը ծնվել է Արևմտյան Հայաստանի Էրզրում քաղաքում։ 1894 թվականին տեղափոխվել է Փարիզ։ 1911-1913 թվականներին սովորել է Փարիզի դեկորատիվ արվեստի դպրոցում, աշակերտել ֆրանսիացի նկարիչ Գուստավ Պորեյին։ Ստեղծել է գրաֆիկական աշխատանքներ, դիմանկարներ, ծովանկարներ, ձևավորել գրքեր ։
Մահ
1939 թվականին ինքնասպանություն է գործել Ֆրանսիայի Նանտ քաղաքում։
Ծանոթագրություններ
Կատեգորիա:Ֆրանսահայ նկարիչներ Կատեգորիա:Ինքնասպան նկարիչներ
Կաստյա
Կաստյա (Kastja), գյուղ Էստոնիայի Լյաենեմաա նահանգի Կուլլամաա շրջանում։
2011 թվականի տվյալներով գյուղում բնակվում էր 5 մարդ։
Արտաքին հղումներ
Կատեգորիա:Էստոնիայի Լյաենեմաա նահանգի Կուլլամաա շրջանի բնակավայրեր Կատեգորիա:Էստոնիայի գյուղեր
Սոզմես
Սոզմես (Созмес), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Մետ գետի աջ ափին՝ 22 կմ հեռավորության վրա։ Գետի երկարությունը կազմում է 12 կմ։
Ջրագրության տվյալներ
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Վիչեգդա գետն է, սկսած ակունքից մինչև Սիկտիվկար քաղաք, գետի ենթաավազանը՝ Վիչեգդա, գետի գետային ավազանը՝ Հյուսիսային Դվինա ։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների ՝
Ծանոթագրություններ
Կատեգորիա:Ռուսաստանի գետեր Կատեգորիա:Կոմի Հանրապետության գետեր Կատեգորիա:Դվինսկո Պեչարսկի ավազանային շրջանի գետեր
Արմեն Բայանդուրյան
Արմեն Սերգոյի Բայանդուրյան, հայ բեմադրիչ, դերասան, արձակագիր, դրամատուրգ ։ Թբիլիսիի Պետրոս Ադամյանի անվան պետական հայկական դրամատիկական թատրոնի գեղարվեստական ղեկավար (1994):
Կենսագրություն
Արմեն Բայանդուրյանը ծնվել է 1953 թվականի սեպտեմբերի 12-ին, Վրաստանի Թեթրիծղարոյի մունիցիպալիտետի Դաղեթ-Խաչեն գյուղում։ Ավարտել է տեղի միջնակարգ դպրոցը և աշխատել գյուղի ակումբում։ Այնուհետև տեղափոխվել է Թբիլիսի և պետական հայկական դրամատիկական թատրոնում աշխատել որպես դերասան։ 1992 թվականին ավարտել է ԵՊՀ հոգեբանության ֆակուլտետը, 1999 թվականին՝ Երևանի գեղարվեստա-թատերական ինստիտուտի ռեժիսորական ֆակուլտետի հեռակա բաժինը։ Ավարտելու հետո վերադարձել է Թբիլիսի։ Շուրջ 10 թատերգությունների հեղինակ է, որոնք բեմադրվել են Թբիլիսիում, Երևանում և Վիեննայում։ 1994 թվականից ղեկավարում է Թբիլիսիի Պետրոս Ադամյանի անվան պետական հայկական դրամատիկական թատրոնը ։ 2004 թվականին ընտրվել է Վրաստանի խորհրդարանի պատգամավոր ։ Եղել է Վրաստանի հայերի փոխնախագահը, անդամակցում է Վրաստանի հայ գրողների «Վերնատուն» միությանը ։
Բալասան (անձնանուն)
Բալասան, հայկական արական և իգական անուն։ Առաջացել է արաբերեն balasān բառից։ Նշանակում է «անուշահոտ ծաղիկ և նրանից պատրաստված յուղ, որ մեռոնի մեջ էլ է գործածվում»։ Թեև բառը օտար ծագում ունի, սակայն Հայաստանում լայն գործածում ունի։ Սկսել է գործածվել 17-րդ դարից։ Պալասան ձևով հիշատակված է 1626 և 1651 թվականներին։ Գործածվում է որպես իգական և արական անձնանուններ։ Կրճատ և փաղաքշական ձևերն են՝ Բալա, Բալաս, որոնցից էլ առաջացել են Բալասանյան (Պալասանյան), Բալասյան, Բալասբեկյան, Բալայան ազգանունները ։
Ծանոթագրություններ
Կատեգորիա:Հայկական երկսեռ անձնանուններ
Ռուբչոյլա
Ռուբչոյլա (Рубчойла), գյուղ Ռուսաստանի Կարելիայի հանրապետության Պրյաժինսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Կարելիայի հանրապետության Պրյաժինսկի շրջանի բնակավայրեր
Կարասու (Կարաքիլիսայի գավառ)
Կարասու, գյուղ Արևմտյան Հայաստանում, Էրզրումի վիլայեթի Կարաքիլիսայի գավառակում ։ Գտնվում էր Շառիան գետի աջ ափին։
Պատմություն
Հնում եղել է նաև գյուղաքաղաք։ Դրա մասին են վկայում միջնադարյան հայ աղբյուրները։
Պահպանվել է 1638 թվականին գրված մեկ Հայսմավուրք։
Բնակչություն
1780 թվականին ուներ 500 հայ, իսկ 1914 թվականին` 82 հայ և 58 քուրդ բնակիչ ։
Ծանոթագրություններ
Կատեգորիա:Արևմտյան Հայաստանի գյուղեր
Դյուլա Հայ
Դյուլա Հայ (Háy Gyula, ), հունգարացի մտավորական, դրամատուրգ։
Կենսագրություն
Սենոյը ծնվել է 1900 թվականին Աբոնիում` Ավստրո-հունգարական և եվրոպական ընտանիքում։ Նա մասնակցել է գերմանական կոմունիստական շարժմանը 1920-ական թվականներին (հատկապես ագիտացիոն պրոպագանդիստական աշխատանքներում)։ Երկրորդ համաշխարհային պատերազմի ժամանակ նա որոշ ժամանակով ապրել է Մոսկվայում` Լուքս հյուրանոցում տասնյակ ուրիշ կոմունիստ աքսորականների հետ ։ 1950-ական թվականներին նա եղել է այլախոհ Հունգարիայի գրողների միությունում և մի քանի ամիս հանդես է եկել բանվորների խորհրդի պաշտպանությամբ` գլխավորելով Հունգարական 1956 թվականի հեղափոխությունը։ Հունգարական հեղափոխության ժամանակ նշանակալի դեր է խաղացել Հունգարիայի գրողների միությունում` որպես հեղափոխական մարմին։ Մասնակցել է բանվորների խորհրդի շարժմանը, Ռադիոյի կոչն է գրել` ուղղված աշխարհի մտավորականությանը, որը հեռարձակվել է։ 1957 թվականի նոյեմբերին ձերբակալվել  և  դատապարտվել է 6 տարվա ազատազրկման։ Երեք ու կես տարի հետո նա ազատվել է բանտից և մի քանի տարի անց` 1965 թվականին, Հունգարիայից գնացել է Շվեյցարիա իր կնոջ` Եվայի հետ, որտեղ նա որպես էմիգրանտ շարունակել է պիես գրել Արևմուտքում։ Նա 1975 թվականին`  իր 75-ամյակից երկու օր հետո,  մահացել է Ասքոնայում` Շվեյցարիայում։
Ծանոթագրություններ
Կատեգորիա:Հունգարացի դրամատուրգներ Կատեգորիա:Հունգարացի թարգմանիչներ Կատեգորիա:Հունգարացի գրողներ Կատեգորիա:Հունգարացի սցենարիստներ
Խլիստի (գյուղ, Ելնինսկի շրջան)
Խլիստի (Хлысты), գյուղ Ռուսաստանի, Սմոլենսկի մարզի Ելնինսկի շրջանի կազմում։
Բնակչությունը 2007 թվականին գրանցված տվյալներով կազմում էր 22 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Ելնինսկի շրջանի բնակավայրեր
Գոլուբիևիչի (գյուղ, Կոմպանեևսկի շրջան)
Գոլուբիևիչի (Голубієвичі), գյուղ Ուկրաինայի Կիրովոգրադի մարզի Կոմպանեևսկի շրջանում։ Բնակավայրը նախկինում նաև անվանվել է Լենինսկոե։
2001 թվականի տվյալներով Գոլուբիևիչի գյուղում բնակվում էր 274 մարդ։
Արտաքին հղումներ
Կատեգորիա:Ուկրաինայի Կիրովոգրադի մարզի Կոմպանեևսկի շրջանի բնակավայրեր Կատեգորիա:Ուկրաինայի գյուղեր
Trussardi
2020 թվականի հոկտեմբերի 26-ից Trussardi-ի գլխավոր տնօրենը Սեբաստիան Զուլն է, իսկ կրեատիվ տնօրենի պաշտոնը 2021 թվականից կիսում են Սերհատ Իշիկը և Բենջամին Ալեքսանդր Հուսեբին ։
Պատմություն
Ապրանքանիշը հիմնադրվել է Բերգամոյում։ 1911 թվականին Դանթե Տրուսարդին բացել է ձեռնոցների վերանորոգման և պատրաստման արհեստանոց։ Այն հայտնի է դարձել շնորհիվ բարձրորակ կաշվի վերամշակման։ 1970 թվականին Դանթե Տրուսարդիի մահից հետո ընկերությունը անցել է նրա եղբորորդու՝ Նիկոլա Տրուսարդիի ձեռքը։ Ապրանքանիշի նոր սեփականատերը մինչ այդ ավարտել է համալսարանը և ստացել տնտեսագետի աստիճան։ Նիկոլան որոշել է ակտիվորեն զարգացնել արտադրությունը։ Այդ նպատակով մանրամասն ուսումնասիրել է կաշվի մշակման եղանակները։
1973 թվականին հայտնվել է Trussardi լեյբլը։ 1983 թվականին լույս է տեսել պրետ-ա-պորտեի կանացի հագուստի առաջին հավաքածուն, որի ցուցադրություններն անցկացվել են Միլանի պոդիումներում։ 1986 թվականին սկսել Է թողարկվել Trussardi Action գիծը, 1988 թվականին հայտնվել է Trussardi Jeans նոր գիծը, իսկ 1989 թվականին՝ Trussardi Sport գիծը։
1991 թվականին Հռոմում առաջին անգամ ցուցադրվել է Trussardi Couture հավաքածուն։ 1996 թվականը նշանավորվել է t-Store-ի հավաքածուի ի հայտ գալով ։
Ծանոթագրություններ
Կատեգորիա:1911 հիմնադրումներ Կատեգորիա:Իտալիայի արտադրող ընկերություններ Կատեգորիա:Իտալիայի ընկերություններ
Աբդ ալ-Կադիր ալ-Ջազաիրի
Աբդ էլ-Կադիր (عبد القادر الجزائري ), ֆրանսիական գաղութարարների դեմ Ալժիրի ժողովրդի ազատագրական շարժման առաջնորդ։ Աբդ էլ-Կադիրի հակաֆրանսիական պայքարի բարեհաջող փուլում (1834) Ֆրանսիան ստիպված ճանաչեց նրա իշխանությունը Ալժիրի ներքին մարզերում, ուր կազմվեց ամիրայություն։ Աբդ էլ-Կադիրը ստեղծեց կանոնավոր բանակ, կազմակերպեց ռազմական ուսուցում, կառուցեց ամրոցներ։ 1843 թվականին, երբ ֆրանսիական զորքերը գրավեցին ամիրայությունը, նա փախավ Մարոկկո։ 1845 թվականին վերադառնալով Ալժիր՝ ղեկավարեց հակաֆրանսիական նոր ապստամբությունը, որի պարտությունից հետո գերվեց։ 1852 թվականից բնակվել է Դամասկոսում։ 1860 թվականի հուլիսին, երբ Դամասկոսում դրուզները փորձեցին կոտորել քրիստոնյաներին, Աբդ էլ-Կադիրը, օգտագործելով իր հեղինակությունն ամբոխի շրջանում և անձնական ալժիրական պահակագունդը, փրկեց մի քանի հազար քրիստոնյաների կյանքը։
Ծանոթագրություններ
Կատեգորիա:Արաբներ Կատեգորիա:Զորավարներ
Ռաֆայել Հարությունյան (ֆիզիկոս)
Ռաֆայել Վառնազի Հարությունյան, սովետական և ռուս գիտնական միջուկային տեխնոլոգիաների անվտանգության ոլորտում, ֆիզիկամաթեմատիկական գիտությունների դոկտոր (1997), պրոֆեսոր (2006)։ Գիտության և տեխնիկայի բնագավառում Ռուսաստանի Դաշնության կառավարության մրցանակի դափնեկիր (2014) և գիտության և տեխնիկայի բնագավառում Լենինյան կոմերիտմիության մրցանակի դափնեկիր (1985)։
Կենսագրություն
Ծնվել է 1954 թվականի օգոստոսի 13-ին Վրացական ԽՍՀ Ախալքալաք գյուղում։
1971 թվականին ընդունվել է Երևանի Պետական Համալսարանի ֆիզիկայի ֆակուլտետ, 1974 թվականին Երևանի պետական համալսարան կատարած այցի ընթացքում ՄՊՀ ռեկտոր ակադեմիկոս Ռ. Վ. Խոխլովը ուշադրություն է հրավիրել Ռ. Վ. Հարությունյանի վրա և առաջարկել նրան տեղափոխվել ՄՊՀ Ֆիզիկայի ֆակուլտետ ։
Քանի որ 1978 թվականի ավարտելուց հետո ֆիզիկայի ֆակուլտետը Մոսկվայի պետական համալսարանի մնացել է համալսարանում որպես ստաժոր-հետազոտող։ 1981-1989 թվականներին աշխատել է ՀԱԷԿ-ի երրորդության մասնաճյուղում որպես կրտսեր գիտաշխատող, գիտաշխատող և ավագ գիտաշխատող։ Ի. Վ. Կուրչատովա ։
1982 թվականին պաշտպանել է թեկնածուական ատենախոսություն։ 1997 թվականին պաշտպանել է դոկտորական ատենախոսություն։ 2006 թվականից ԵՊՀ դասախոս ։
1989 թվականից աշխատել է RAS IBRAE-ում ՝ բաժնի վարիչ, 1992 թվականից 1994 թվականներին՝ ճառագայթային անվտանգության և ճառագայթային ռիսկի բաժանմունքի տնօրեն, 1994  թվականից 1997 թվականներին՝ RAS IBRAE-ի գիտական աշխատանքի և հեռանկարային զարգացման համակարգման գծով փոխտնօրեն։ 1997 թվականից ի վեր՝ IBRAE RAS-ի տեխնիկական ճգնաժամային կենտրոնի ղեկավար (2013 թվականից՝ գիտական և տեխնիկական աջակցության կենտրոն), հսկայական ներդրում է ունեցել IBRAE RAS-ի ձևավորման գործում, դրա հիմնական թեման ԱԷԿ-ում ռադիոակտիվ վթարների հետևանքների կանխարգելումն ու հաղթահարումն է։ 1986 թվականին, որպես խմբի մաս, Լ. Ա. Բոլշովան ակտիվորեն մասնակցեց Չեռնոբիլի ատոմակայանում տեղի ունեցած վթարի հետևանքների վերացմանը, որի համար 1997 թվականին պարգևատրվել է Արիության շքանշանով ։
Հիմնական գործունեությունից բացի Ռ.Վ. Հարությունյանը եղել է Ատոմային էներգիայի դաշնային գործակալության №10 (Էկոլոգիական, միջուկային և ճառագայթային անվտանգություն) սեկցիայի Գիտատեխնիկական խորհրդի անդամ, Ռուսաստանի գիտությունների ակադեմիայի ԻԲՐԷ-ի դիսերտացիոն և գիտական խորհրդի անդամ։ Եղել է «Ռոսատոմի» Հանրային խորհրդի և Ռուսաստանի Դաշնության կառավարությանն առընթեր Փորձագիտական խորհրդի անդամ։ Եղել է Մոսկվայի ֆիզիկատեխնիկական ինստիտուտի ժամանակակից էներգետիկ տեխնոլոգիաների անվտանգ զարգացման խնդիրների ամբիոնի պրոֆեսոր ։
Մահացել է 2019 թվականի դեկտեմբերի 9-ին Մոսկվայում ՝ երկարատև հիվանդությունից հետո։ Թաղված է Խովանսկի գերեզմանատանը։
Արտաքին հղումներ
Կատեգորիա:Ֆիզիկամաթեմատիկական գիտությունների դոկտորներ Կատեգորիա:Պատվո շքանշանի ասպետներ Կատեգորիա:Մոսկվայի 850-ամյակի հուշամեդալով պարգևատրվածներ Կատեգորիա:Գիտնականներ այբբենական կարգով Կատեգորիա:Չեռնոբիլի ատոմակայանի վթարի լիկվիդատորներ
(5500) Տվիլլի
(5500) Տվիլլի (Twilley), աստերոիդ աստերոիդների հիմնական գոտում։ Հայտնաբերվել է 1981 թվականի նոյեմբերի 24-ին Էդվարդ Բոուելի կողմից Անդերսոն Մեսայում ։
Արտաքին հղումներ
Կատեգորիա:1981 թվականին հայտնաբերված աստղագիտական մարմիններ Կատեգորիա:Էդվարդ Բոուելի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Սլոբոդա (այլ կիրառումներ)
Սլոբոդա, կարող է վերաբերել՝
Յանցզի
Յանցզի, (長江 - «երկար գետ»), Եվրասիայի ամենաերկար և ջրառատ գետը, ջրառատությամբ երրորդ գետն է աշխարհում ։ Հոսում է Չինաստանի տարածքով, ունի շուրջ 6300 կմ երկարություն, ավազանի մակերեսն է 1 808 500 կմ²։ Դա կազմում է Չինաստանի Ժողովրդական Հանրապետության ամբողջ տարածքի մոտավորապես մեկ հինգերորդ մասը։ Այդտեղ է բնակվում այդ երկրի բնակչության շուրջ մեկ երրորդ մասը ։ Չինացիները գետն անվանում են Cháng Jiāng (, որը բառացի թարգմանությամբ նշանակում է Մեծ գետ։
Յանցզին մեծ դեր է խաղացել Չինաստանի պատմության, նրա տնտեսության ու մշակույթի մեջ։ Այդ գետի բարգավաճող, ծաղկուն դելտայում ստեղծվել և ստեղծվում է երկրի համախառն ներքին արդյունքի ավելի, քան 20 տոկոսը։ Հազարավոր տարիներ նրա ջրերն օգտագործվել են խմելու, ոռոգման, մաքրման աշխատանքների, ուղևորների ու բեռների փոխադրման, ինչպես նաև՝ արդյունաբերական ու ռազմական նպատակներով։ Գետը նաև ծառայել է որպես սահմանագիծ։ Յանցզիի վրա կառուցված Երեք կիրճերի ամբարտակի հիդրոէլեկտրակայանը ջրի ուժով աշխատող խոշորագույն էլեկտրակայանն է աշխարհում ։
2014 թվականի կեսերին չինական կառավարությունը հայտարարեց, որ նախատեսված է Յանցզի գետի երկայնքով մեկ կառուցել տրանսպորտային լայն ու բազմաճյուղ ցանց՝ երկաթգծերով, ավտոմայրուղիներով, օդանավակայաններով, նավահանգիստներով հանդերձ, և ստեղծել տնտեսական մի նոր գոտի ։
Արտաքին հղումներ
Կատեգորիա:Չինաստանի գետեր Կատեգորիա:Արևելաչինական ծովի ավազանի գետեր Կատեգորիա:Տիբեթի գետեր
Պոլիէսթերային խեժեր
Կատեգորիա:Պոլիմերներ Կատեգորիա:Խեժեր
Մարատհական կայսրություն
Մարատհական կայսրություն, Մարատհական համադաշնություն (मराठा साम्राज्य), կամ պարզապես Մարատհ, միջնադարյան հինդուիստական թագավորություն, որը ստեղծվել է 1674 թվականին՝ մարատհական ազգային հերոս և ավատատեր Շիվազիի կողմից՝ ժամանակակից Հնդկաստանի Մահարաշտրա նահանգի տարածքում։
Սկզբնական շրջանում պետության մայրաքաղաքը եղել է Ռայգադ գյուղաքաղաքը, իսկ հետագայում այն տեղափոխվում է Պունա ։
Պատմություն
1526 թվականի ապրիլի 21-ին Հինդուստան թերակղզու տարածքում (ժամանակակից Հնդկաստանի, Պակիստանի և Աֆղանստանի տեղում) ստեղծվեց մուսուլմանական Մեծ Մողոլների կայսրությունը։ Պետության ստեղծողը Զահիրեդդին Մուհամմեդ Բաբուրն էր։ Նրա ժառանգորդները կառավարում են Հնդկաստանում մինչև 19-րդ դարը՝ 1858 թվականը ։
Դեռևս 1674 թվականին մարատհական ծագում ունեցող խոշոր ավատատեր Շիվազին հրաժարվեց Բաջապուրի սուլթանության գերիշխանությունից և ընդունեց արքայի տիտղոսը։ Դարավոր դադարից հետո Հինդուստան թերակղզում իսլամադավան մողոլների պետությունների կողքին ստեղծվեց հինդուիստական երկիր ։
Շիվազիի պետությունը ստեղծվել էր տարբեր իշխանությունների դեմ հաջող պայքարի հետևանքով։ Այն իր մեջ ընդգրկում էր Միջին Հնդկաստանի արևմտյան մասի զգալի տարածությունները։ 1674 թվականին Շիվազին թագադրվել է իբրև Մահարաշտրայի (մարատհների երկիրը) գերագույն կառավարիչ։ Նրա մի շարք միջոցառումները (հողագրանցում, ֆեոդալական հիերարխիայի միջանկյալ օղակների վերացում, կառավարման կենտրոնացում) զգալիորեն թեթևացրել են ֆեոդալների շահագործման լուծը մարատհների համար։ Միևնույն ժամանակ Շիվազին դաժանորեն կողոպտել է նվաճած տարածքների բնակչությանը։
Մարատհական կայսրությունն իր ստեղծումով կարևոր դեր է խաղացել Մեծ Մոնղոլների կայսրության թուլացման գործում։ Շիվազին մեծարվում է իբրև մարատհների ազգային հերոս։ Սակայն նա չի կարողացել երկար կառավարել իր ստեղծած երկրում։ 1680 թվականին նա մահացել է և հոր մահից հետո երկրում սկսվել են գահակալական կռիվներ։
Շիվազիի որդիներից Սամբհաջին հաղթելով իր եղբայր Ռաջարամին իրեն հռչակեց երկրի առաջնորդ։ Նա որդեգրեց իր հոր վարած զավթողական քաղաքականությունը։ Նրա կառավարման տարիներին Մեծ Մողոլները ռազմախուժեցին Մարատհական պետության տարածք։ Նրանց դեմ ելան քոչվոր մարահական ցեղերը, որոնք կռվում էին հանուն իրենց հայրենիքի։ Հնդկաստանում սկսվեց մողոլա-մարատհական պատերազմը, որը պատմության մեջ հայտնի է նաև Դեկանյան պատերազմ անվանումով ։
Իսլամադավան մողոլների դեմ մարտերում Մարատհական պետության կողքին կռվում էին նաև Բուջապուրի և Հոլկոնդայի սուլթանությունները։ 1689 թվականին Սամբհաջին գահընկեց է արվել, իսկ 1700 թվականին՝ վախճանվել։ Սամբհաջիին փոխարինեց վերջինիս եղբայրը՝ Ռաջարամը։ Նրա կառավարման տարիներին  ևս շարունակվել է իր նախորդի օրոք բռնկված պատերազմը։ 1707 թվականի մայիսին վերջապես պատերազմն ավարտվեց։ Պատերազմի արդյունքներ կարելի է նշել մաղոլների իշխանության թուլացումն ու մարատհների ամրապնդումը։ Նույն թվականին Ռաջարամի այրի կինը՝ Թարաբայը, գահընկեց եղավ և նրան փոխարինեց Շահուջին, ով Սամբհաջի որդին էր ։